CELEX: 32014R1034
Language: mt
Date: 2014-09-25 00:00:00
Title: Regolament ta' Implimentazzjoni tal-Kummissjoni (UE) Nru 1034/2014 tal- 25 ta' Settembru 2014 dwar il-klassifikazzjoni ta' ċerti prodotti fin-Nomenklatura Magħquda

1.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 287/1
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 1034/2014
   tal-25 ta' Settembru 2014
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kull nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta'din it-tabella.
            
         
               (4)
            
            
               Huwa xieraq li jiġi pprovdut li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella stabbilita fl-Anness jiġu kklassifikati fin-Nomenklatura Magħquda skont il-kodiċi NM indikat fil-kolonna (2) ta' dik it-tabella.
   Artikolu 2
   L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta' Settembru 2014.
      
         
            Għall-Kummissjoni,
         
         
            F'isem il-President,
         
         Heinz ZOUREK
         
            Direttur-Ġenerali għat-Tassazzjoni u l-Unjoni Doganali
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali Komunitarju (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Vettura bil-mutur ġdida tat-tip pick-up, b'magna li titqabbad b'kompressjoni b'pistuni b'kombustjoni interna b'ċilindrata ta' 2 179  cm3, gerboks manwali b'ħames veloċitajiet u ger tar-rivers. Il-piż gross totali tagħha huwa ta' madwar 2 950  kg u l-kapaċità ta' tagħbija totali tagħha hija ta' madwar 1 000  kg. It-tul tal-bażi tar-roti huwa ta' 3 150  mm.
                  Il-vettura bil-mutur tikkonsisti f'żewġ partijiet separati:
                  
                              —
                           
                           
                              Kabina b'erba' bibien, il-bibien kollha huma mgħammra bi twieqi, u ħames sits, inkluż is-sit tas-sewwieq, f'żewġ fillieri (żewġ sits ta' quddiem u tliet sits ta' wara). Il-kabina għandha intern standard b'arja kundizzjonata operata manwalment, sits standard b'ċinturini bi tliet ponot, aġġustabbli, trażżin għar-ras ta' quddiem aġġustabbli, kolonna tal-istering aġġustabbli u dawl għall-ispazju tal-passiġġieri. Hija mgħammra b'riċevitur ta' xandir bir-radju.
                           
                        
                              —
                           
                           
                              Spazju miftuħ għat-tagħbija b'tul ta' 1 429  mm, b'sett ta' ankri biex titqabbad tagħbija.
                           
                        
               
                  8703 32 19 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda u mill-kliem tal-kodiċi tan-NM 8703 , 8703 32  u 8703 32 19 .
                  Il-klassifikazzjoni skont l-intestatura 8704  bħala vettura għat-trasport ta' merkanzija hija eskluża, minħabba l-użu intiż tagħha, li huwa inerenti għall-karatteristiċi oġġettivi kollha tagħha u l-apparenza ġenerali, bħala vettura li prinċipalment tfasslet għat-trasport ta' persuni. In-nuqqas ta' karatteristiċi interni ta' lussu ma jipprekludix il-klassifikazzjoni bħala vettura għat-trasport ta' persuni. Il-vettura għandha żewġ ringieli ta' sits u t-tul intern massimu tal-erja għat-trasport ta' merkanzija huwa inqas minn 50 % tat-tul tal-bażi tar-roti (ara wkoll in-Noti ta' Spjegazzjoni tan-Nomenklatura Magħquda għall-intestatura 8703 ).
                  Għalhekk, il-vettura għandha tiġi kklassifikata taħt il-kodiċi NM 8703 32 19  bħala vettura bil-mutur imfassla prinċipalment għat-trasport ta' persuni.